Fernando Torres

Fernando José Torres Sanz (* 20. marec 1984, Madrid, Španielsko), prezývaný El Niño, je španielsky futbalový útočník, ktorý v minulosti nastupoval za AC Milano, kde bol na hosťovaní z klubu Chelsea FC, kam prestúpil v januári 2011 z Liverpoolu FC. V súčasnosti nastupuje za svoj odchovanecký klub Atlético Madrid, kde strávil šesť rokov a plnil dokonca aj funkciu kapitána, ktorej sa ujal už v 19 rokoch, čím sa stal najmladším kapitánom v histórii klubu. Pred prestupom do Chelsea nastupoval za Liverpool, kde v sezóne 2007/08 strelil 24 ligových gólov.

Kariéra 
Torres je odchovancom Atlética Madrid. V roku 2001 sa dostal do prvého tímu, kde hrával až do leta 2007. Vtedy prestúpil do Liverpoolu, kde sa stal v prvej sezóne najlepším hráčom tímu a hráčom mesiaca február anglickej ligy. V januári 2011, tesne pred koncom prestupového termínu prestúpil za 50 mil. libier do Chelsea. V Chelsea sa po prvýkrát presadil 23.4.2011 proti West Hamu United, keď prekonal brankára Greena a po 3 mesiacoch sa trafil medzi tri žrde. 29.8.2014 sa dohodol s AC Miláno na 2 ročnom hosťovaní.

Reprezentácia 
V roku 2008 vyhral s reprezentáciou Španielska Majstrovstvá Európy, keď vo finálovom zápase proti Nemecku dal jediný gól zápasu a rozhodol tak celý turnaj. V roku 2010 sa stal na svetovom šampionáte v Južnej Afrike so španielskou futbalovou reprezentáciou majstrom sveta. Španielsko reprezentoval aj na Majstrovstvách Európy 2012 v Poľsku a na Ukrajine. V druhom zápase skupiny strelil dva góly proti Írsku pri víťazstve 4 – 0.

Fernando Torres strelil 1 gól vo FINÁLE ME 2012 a na jeden nahrával. Španieli dominovali a vyhrali proti Taliansku s vysokým skóre 4:0. Torres je držiteľom zlatej kopačky za Majstrovstvá Európy 2012 kde sa stal najlepším strelcom s tromi gólmi a 1 prihrávkou. Najlepším strelcom sa stal aj preto, lebo mal odohrané najmenej minút z ostatných trojgólových strelcov šampionátu v Poľsku a na Ukrajine.

Referencie

Iné projekty

Externé odkazy 
 Torresov gól vo finále Euro 2008 

Osobnosti z Madridu
Španielski futbalisti
Hráči Atlético Madrid
Hráči Liverpool FC
Hráči Majstrovstiev Európy vo futbale 2004
Hráči Majstrovstiev sveta vo futbale 2006
Hráči Majstrovstiev Európy vo futbale 2008
Majstri Európy vo futbale
Hráči Majstrovstiev sveta vo futbale 2010
Hráči Majstrovstiev Európy vo futbale 2012
Majstri sveta vo futbale